[ca] Les dones esportistes, després de molt de temps i de superar molts obstacles, s'han anat fent un lloc en el món de l'esport. No obstant, avui en dia continuen existint molts abusos i situacions d'irregularitat, especialment en l'esport professional. L'objectiu d'aquesta recerca ha estat, en primer lloc, saber si la societat percep discriminació de gènere en l'esport i, en segon lloc, revisar la normativa vigent per cercar possibles controvèrsies o buits legals que donin peu a aquestes situacions d'irregularitat. Sobre aquestes dues línies de treball, es duu a terme, en primer lloc, una explicació que permeti argumentar per què succeeixen encara aquestes irregularitats que discriminen a les dones i, en segon lloc, la redacció de noves línies d'actuació per tal d'aconseguir la igualtat efectiva entre homes i dones a l'esport professional. La metodologia emprada ha estat un qüestionari, una enquesta, la revisió sistemàtica de literatura i l'estudi de la normativa vigent. Els resultats obtinguts mostren que les esportistes pateixen encara discriminació de gènere i, a la vegada, la societat reconeix l'existència d'aquesta discriminació. A més, la normativa vigent està desactualitzada i no considera que l'esport femení pugui ser professional, fet que condueix a què les dones no es puguin acollir als convenis col·lectius a l'hora de signar els contractes, donant lloc a la discriminació laboral de gènere que existeix en l'esport. Les conclusions d'aquest estudi aconsellen una actualització urgent de la normativa que pugui satisfer les necessitats socials de demanda d'igualtat efectiva de gènere, així com més presència de les qüestions de gènere en les polítiques esportives emergents.

[en] After a long time and after women overcame many obstacles, they have won a place in the sport's world. Nowadays and however, there are many irregularities and abuses, especially in professional sport. The objective of this research has been, first, to know if society perceives gender discrimination in sport. Secondly, the objective of this research is to review the current regulations to find possible disputes or legal gaps that give rise to these situations of discrimination. On these two lines of work, this paper searches an explanation to argue why these irregularities that discriminate against women still exist. Also, is needed to write new lines of action in order to avoid discrimination to achieve effective equality between men and women in professional sport. The used methodology has been a questionnaire, a survey, the systematic review of literature and the study of the current law. The results show that athletes still suffer gender discrimination and at the same time society recognizes the existence of this discrimination. In addition, current regulations are outdated and do not consider female sport to be professional, which leads to the fact that women cannot have collective agreements when signing contracts, giving rise to gender discrimination. The conclusions of this study recommend an urgent update of the regulations that can meet the social needs of demand for effective gender equality, as well as a greater presence of gender issues in emerging sports policies.